Meno Identifikačné údaje Dôvody Dátum zaradenia na zoznam

1. AHMADI-MOQADDAM Esmail miesto nar.: Teherán (Irán) dátum nar.: 1961 Pohlavie: muž Bývalý hlavný poradca pre bezpečnostné záležitosti pri náčelníkovi generálneho štábu ozbrojených síl. Od roku 2005 do začiatku roka 2015 riaditeľ iránskej štátnej polície. Od januára 2011 do začiatku roku 2015 aj riaditeľ iránskej počítačovej polície (zaradená na zoznam). Jednotky pod jeho velením brutálne napádali účastníkov pokojných demonštrácií a 15. júna 2009 uskutočnili násilný nočný útok na internát Teheránskej univerzity. Bývalý riaditeľ iránskeho veliteľstva na podporu jemenského obyvateľstva. 12.4.2011

2. ALLAHKARAM Hossein miesto nar.: Najafabad (Irán) dátum nar.: 1945 Pohlavie: muž Vedúci koordinačnej rady organizácie Ansar-e Hezbollah a bývalý generál IRGC. Je spoluzakladateľom skupiny Ansar-e Hezbollah. Táto polovojenská skupina bola zodpovedná za extrémne násilie počas zásahu proti študentom a univerzitám v rokoch 1999, 2002 a 2009. Naďalej zastáva vysokú pozíciu v organizácii, ktorá je pripravená porušovať ľudské práva obyvateľstva, napríklad podporuje agresivitu voči ženám za ich výber oblečenia. 12.4.2011

3. ARAGHI (ERAGHI) Abdollah Pohlavie: muž Hodnosť: brigádny generál Brigádny generál IRGC. Veliteľ odboru bezpečnosti generálneho štábu ozbrojených síl. Bývalý zástupca veliteľa pozemných síl IRGC. Nesie priamu a osobnú zodpovednosť za zásah počas demonštrácií v lete 2009. 12.4.2011

4. FAZLI Ali Pohlavie: muž Hodnosť: brigádny generál Bývalý riaditeľ Strednej školy imáma Hosejna pre kadetov (2018 – jún 2020). Bývalý zástupca veliteľa hnutia Basídž (2009 – 2018), veliteľ jednotiek Saíd aš-Šohada v rámci IRGC v provincii Teherán (do februára 2010). Jednotky Saíd aš-Šohada zodpovedajú za bezpečnosť v provincii Teherán a zohrávali kľúčovú úlohu pri brutálnom zásahu proti demonštrantom v roku 2009. 12.4.2011

6. JAFARI Mohammad-Ali (alias „Aziz Jafari“) miesto nar.: Yazd (Irán) dátum nar.: 1.9.1957 Pohlavie: muž Riaditeľ spoločenskej a kultúrnej základne Hazrat-e Baqiatollah. Bývalý veliteľ IRGC (september 2007 – apríl 2019). IRGC a základňa Sarollah pod velením generála Mohammada Aliho (Aziza) Jafariho zohrávala kľúčovú úlohu pri protizákonnom zmanipulovaní prezidentských volieb v roku 2009, zatýkaní a väznení politických aktivistov, ako aj pri zásahoch proti demonštrantom v uliciach. 12.4.2011

7. KHALILI Ali Pohlavie: muž Generál IRGC, zastáva vysokú funkciu na základni Sarollah. Podpísal list zaslaný 26. júna 2009 ministerstvu zdravotníctva, v ktorom sa zakazuje poskytnúť osobám zraneným alebo hospitalizovaným počas povolebných udalostí dokumentáciu alebo zdravotné záznamy. 12.4.2011

8. MOTLAGH Bahram Hosseini Pohlavie: muž Člen učiteľského zboru Univerzity imáma Hosejna (strážcovia revolúcie). Bývalý riaditeľ vojenskej veliteľskej a štábnej akadémie (DAFOOS). Bývalý veliteľ jednotiek Saíd aš-Šohada v rámci IRGC, provincia Teherán. Jednotky Saíd aš-Šohada zohrávali kľúčovú úlohu pri organizovaní zásahov proti demonštrantom v roku 2009. 12.4.2011

9. NAQDI Mohammad-Reza miesto nar.: Najaf (Irak) dátum nar.: okolo 1952 Pohlavie: muž Hodnosť: brigádny generál Zástupca koordinátora Zboru islamských revolučných gárd (IRGC). Bývalý zástupca riaditeľa IRGC pre kultúrne a sociálne otázky. Bývalý veliteľ hnutia Basídž (2009 – 2016). Ako veliteľ jednotiek Basídž v rámci IRGC bol zodpovedný alebo spoluzodpovedný za násilnosti páchané týmto hnutím koncom roka 2009 vrátane násilného zásahu počas sviatku Ašura v decembri 2009, počas ktorého zahynulo do 15 osôb a boli zatknuté stovky demonštrantov. Pred vymenovaním za veliteľa hnutia Basídž v októbri 2009 bol riaditeľom jeho spravodajskej jednotky hnutia zodpovedným za vypočúvanie osôb zatknutých počas povolebného zásahu. 12.4.2011

10. RADAN Ahmad-Reza miesto nar.: Isfahan (Irán) dátum nar.: 1963 Pohlavie: muž Vedúci Strediska pre strategické štúdie iránskeho orgánu pre presadzovanie práva, ktoré je napojené na štátnu políciu. Zástupca veliteľa iránskej štátnej polície do júna 2014. Ako zástupca veliteľa iránskej štátnej polície od roku 2008 niesol zodpovednosť za bitie, vraždy a svojvoľné zatýkanie a väznenie demonštrantov zo strany policajných síl. V súčasnosti veliteľ IRGC zodpovedný za výcvik irackých „protiteroristických“ síl. 12.4.2011

11. RAJABZADEH Azizollah Pohlavie: muž Od roku 2014 veliteľ na veliteľstve mestskej poriadkovej polície. Bývalý vedúci teheránskej organizácie pre zmierňovanie následkov katastrof (2010 – 2013). Ako veliteľ teheránskej polície do januára 2010 bol zodpovedný za násilné policajné útoky namierené proti demonštrantom a študentom. Ako veliteľ síl presadzovania práva v aglomerácii Teherán bol najvyššie postavenou osobou obvinenou v prípade násilností v detenčnom centre Kahrízak v decembri 2009. 12.4.2011

12. SAJEDI-NIA Hossein Pohlavie: muž Zástupca veliteľa policajných operácií. Bývalý veliteľ teheránskej polície, bývalý zástupca veliteľa iránskej štátnej polície zodpovedný za policajné operácie. V rámci ministerstva vnútra zodpovedá za koordináciu represívnych operácií v iránskom hlavnom meste. 12.4.2011

13. TAEB Hossein miesto nar.: Teherán (Irán) dátum nar.: 1963 Pohlavie: muž Veliteľ organizácie spravodajskej služby IRGC od októbra 2009. K rozšíreniu jeho zodpovedností došlo v máji 2019 zlúčením Úradu zástupcu strategickej spravodajskej služby IRGC a organizácie spravodajskej služby IRGC. Do októbra 2009 veliteľ jednotiek Basídž. Sily pod jeho velením za zúčastňovali na masovom bití, vraždách, väznení a mučení pokojných demonštrantov. 12.4.2011

14. SHARIATI Seyeed Hassan Pohlavie: muž Poradca a člen 28. sekcie Najvyššieho súdu. Do septembra 2014 predseda sudcovského zboru v Mašhade. Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených a na základe priznaní získaných vďaka nátlaku alebo mučeniu. Keďže rozsudky o popravách sa vydávali hromadne, pri udeľovaní trestu smrti sa nedodržiavali zásady spravodlivého procesu. 12.4.2011

15. DORRI-NADJAFABADI Ghorban-Ali miesto nar.: Nadžafábád (Irán) dátum nar.: 3.12.1950 Pohlavie: muž Člen zhromaždenia expertov a zástupca najvyššieho vodcu v (centrálnej) provincii Markazí, ako aj predseda najvyššieho správneho súdu. Do septembra 2009 iránsky generálny prokurátor, za prezidenta Chátamího minister pre spravodajstvo. Ako iránsky generálny prokurátor nariaďoval a dohliadal na politické procesy po prvých povolebných protestoch, v ktorých boli obvineným upreté ich práva vrátane práva na obhajcu. 12.4.2011

17. SOLTANI Hodjatoleslam Seyed Mohammad Pohlavie: muž Riaditeľ Organizácie islamskej propagandy v provincii Chorasán Razaví. Do roku 2013 sudca revolučného súdu v Mašhade. Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených. Keďže rozsudky o popravách sa vydávali hromadne, pri udeľovaní trestu smrti sa nedodržiavali zásady spravodlivého procesu. 12.4.2011

18. HEYDARIFAR Ali-Akbar Pohlavie: muž Bývalý sudca Teheránskeho revolučného súdu. Zúčastnil sa na procesoch s demonštrantmi. Sudcovský zbor ho vypočúval v súvislosti s násilnosťami v Kahrizaku. V roku 2009 pomáhal pri vydávaní príkazov na vzatie do väzby na účely zasielania zadržaných osôb do detenčného centra Kahrizak. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb. 12.4.2011

19. JAFARI-DOLATABADI Abbas miesto nar.: Jazd (Irán) dátum nar.: 1953 Pohlavie: muž Poradca Najvyššieho disciplinárneho súdu pre sudcov od 29. apríla 2019. Bývalý generálny prokurátor Teheránu (august 2009 – apríl 2019). Jeho úrad obvinil veľký počet demonštrantov vrátane jednotlivcov, ktorí sa v decembri 2009 zúčastnili na protestoch pri príležitosti sviatku Ašura. V septembri 2009 nariadil zavrieť Karrúbího úrad a zatknúť viacero reformných politikov a v júni 2010 zakázal dve reformné politické strany. Jeho úrad obžalovával demonštrantov z trestného činu muháraba (nepriateľstva voči bohu), za ktorý sa udeľuje trest smrti, a osobám, ktorým tento trest hrozí, neumožnil absolvovať riadny proces. Jeho úrad v rámci zásahov proti politickej opozícii vyhľadával a zatýkal aj reformátorov, aktivistov za ľudské práva a príslušníkov médií. V októbri 2018 vyhlásil pre médiá, že štyria zadržiavaní iránski environmentálni aktivisti budú obvinení zo „šírenia skazenosti na zemi“, ktoré sa trestá smrťou. 12.4.2011

20. MOGHISSEH Mohammad (alias NASSERIAN) Pohlavie: muž Sudca, predseda Teheránskeho revolučného súdu, úsek 28. Taktiež považovaný za osobu zodpovednú za odsúdenie členov bahájskej komunity. Rozhodoval v povolebných veciach. Udelil dlhodobé tresty odňatia slobody na základe nespravodlivých procesov so sociálnymi a politickými aktivistami a žurnalistami, ako aj viacero trestov smrti demonštrantom a sociálnym a politickým aktivistom. 12.4.2011

21. MOHSENI-EJEI Gholam-Hossein miesto nar.: Ažíh (Irán) dátum nar.: okolo 1956 Pohlavie: muž Člen Zhromaždenia pre obranu štátnych záujmov. Od septembra 2009 do roku 2014 generálny prokurátor Iránu. Bývalý podpredseda a hovorca justície. Bývalý minister pre spravodajstvo počas volieb v roku 2009. Keď bol počas volieb v roku 2009 ministrom pre spravodajstvo, spravodajský agenti pod jeho velením niesli zodpovednosť za väznenie a mučenie stoviek aktivistov, žurnalistov, disidentov a reformných politikov a vynucovali od nich pod nátlakom falošné priznania. Okrem toho boli politické osobnosti nútené k falošným priznaniam počas neznesiteľného vypočúvania, ktoré zahŕňalo mučenie, násilie, vydieranie a zastrašovanie rodinných príslušníkov. 12.4.2011

22. MORTAZAVI Said miesto nar.: Mejbod, Jazd (Irán) dátum nar.: 1967 Pohlavie: muž Vedúci systému sociálneho zabezpečenia od roku 2011 do roku 2013. Do augusta 2009 generálny prokurátor Teheránu. Ako generálny prokurátor Teheránu vydal všeobecný príkaz, ktorý sa použil na zadržanie stoviek aktivistov, novinárov a študentov. V januári 2010 parlamentné vyšetrovanie ukázalo, že je priamo zodpovedný za zadržanie troch väzňov, ktorí následne zomreli vo väzbe. V auguste 2010 bol zbavený funkcie na základe vyšetrovania iránskej justície zameraného na jeho úlohu v súvislosti so smrťou troch mužov zadržaných po voľbách na jeho príkaz. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb. Dňa 19. augusta 2015 stiahol voči nemu iránsky súd obvinenia z mučenia a smrti troch mladých mužov v detenčnom centre Kahrízak v roku 2009. Odsúdený na trest odňatia slobody v roku 2017 a prepustený v septembri 2019. 12.4.2011

23. PIR-ABASSI Abbas Pohlavie: muž Sudca trestného senátu. Bývalý sudca Teheránskeho revolučného súdu, úsek 26. Mal na starosti povolebné prípady. Uložil tresty dlhodobého odňatia slobody v nespravodlivých procesoch s aktivistami za ľudské práva, ako aj viacero trestov smrti demonštrantom. 12.4.2011

24. MORTAZAVI Amir Pohlavie: muž Zástupca vedúceho oddelenia pre sociálne záležitosti a predchádzanie trestnej činnosti na súde v provincii Chorasán Razaví. Zástupca prokurátora v Mašhade minimálne do roku 2015. Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených. Keďže rozsudky o popravách sa vydávali hromadne, pri udeľovaní trestu smrti sa nedodržiavali zásady spravodlivého procesu. 12.4.2011

25. SALAVATI Abdolghassem Pohlavie: muž Sudca, predseda Teheránskeho revolučného súdu, úsek 15. Vyšetrovací sudca teheránskeho súdu. Má na starosti povolebné prípady, ako sudca predsedal politickým procesom v lete 2009, v rámci takýchto procesov odsúdil na smrť dvoch monarchistov. Viac ako stovke politických väzňov, aktivistom za ľudské práva a demonštrantom udelil dlhodobé tresty odňatia slobody. Podľa dostupných informácií vydával podobné rozsudky v rozpore so zásadami spravodlivého procesu aj v roku 2018. 12.4.2011

26. SHARIFI Malek Adjar (alias: SHARIFI Malek Ajdar) Pohlavie: muž Sudca Najvyššieho súdu, riaditeľ 43. sekcie. Bývalý vedúci predstaviteľ justície v provincii Východný Azerbajdžan. Bol zodpovedný za proces so Sakineh Mohammadi-Aštianiovou. 12.4.2011

27. ZARGAR Ahmad Pohlavie: muž Sudca Najvyššieho súdu a predseda Teheránskeho revolučného súdu. Vedúci Organizácie na ochranu morálky. Bývalý sudca druhej komory Osobitného hospodárskeho súdu pre boj proti korupcii. Bývalý sudca 36. komory teheránskeho odvolacieho súdu. Potvrdil dlhodobé tresty odňatia slobody a tresty smrti uložené demonštrantom. 12.4.2011

28. YASAGHI Ali-Akbar Pohlavie: muž Sudca Najvyššieho súdu, riaditeľ 44. sekcie. Zástupca výkonného riaditeľa nadácie Setad-e Dieh. Predsedajúci sudca Mašhadského revolučného súdu (2001 – 2011). Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených. Keďže rozsudky o popravách sa vydávali hromadne (od leta 2009 do leta 2011 ich mohlo byť až 550), pri udeľovaní trestu smrti sa nedodržiavali zásady spravodlivého procesu. 12.4.2011

29. BOZORGNIA Mostafa Pohlavie: muž Riaditeľ bloku 350 väznice v Evine. Pri viacerých príležitostiach inicioval neprimerané násilie voči väzňom. 12.4.2011

30. ESMAILI Gholam-Hossein Pohlavie: muž Hovorca pre súdnictvo od apríla 2019. Bývalý predseda teheránskeho sudcovského zboru. Bývalý predseda Organizácie iránskych väzníc. V tejto funkcii pomáhal pri hromadnom zadržiavaní politických demonštrantov a zakrývaní násilia vo väzenskom systéme. 12.4.2011

31. SEDAQAT (alias Sedaghat) Farajollah Pohlavie: muž Pomocný tajomník generálnej správy väzníc v Teheráne. Do októbra 2010 riaditeľ väznice v teheránskom Evine, počas tohto obdobia tam došlo k mučeniu. Bol strážnikom a väzňov mnohokrát zastrašoval a vyvíjal na nich nátlak. 12.4.2011

32. ZANJIREI Mohammad-Ali Pohlavie: muž Hlavný radca a zástupca predsedu Organizácie iránskych väzníc, nesie zodpovednosť za závažné porušovanie ľudských práv väzňov. Spravoval systém, v rámci ktorého boli väzni vystavení zneužívaniu, mučeniu a neľudskému/ponižujúcemu zaobchádzaniu, a ich životné podmienky boli veľmi zlé. 12.4.2011

33. ABBASZADEH-MESHKINI Mahmoud Pohlavie: muž Poslanec parlamentu od februára 2020. Bývalý poradca iránskej Vysokej rady pre ľudské práva (do roku 2019). Bývalý tajomník Vysokej rady pre ľudské práva. Bývalý guvernér provincie Ílám. Bývalý politický riaditeľ ministerstva vnútra. Ako predseda Výboru článku 10 zákona o aktivitách politických strán a skupín zodpovedal za povoľovanie demonštrácií a iných verejných podujatí a registrovanie politických strán. V roku 2010 pozastavil činnosť dvoch reformných politických strán napojených na Musávího – Islamského iránskeho frontu účasti a Mudžahedínskej organizácie islamskej revolúcie. Od roku 2009 dôsledne a neustále zamietal všetky mimovládne zhromaždenia, čím sa popieralo ústavné právo na protest a dôsledkom čoho bolo uväznenie veľkého počtu pokojných demonštrantov v rozpore s právom na slobodu zhromažďovania. V roku 2009 tiež nedal opozícii povolenie na zhromaždenie, v rámci ktorého chcela vyjadriť smútok za ľuďmi zabitými počas protestov spojených s prezidentskými voľbami. 10.10.2011

34. AKBARSHAHI Ali-Reza Pohlavie: muž Bývalý generálny riaditeľ iránskeho centra pre kontrolu drog (alias centra pre boj proti narkotikám). Bývalý veliteľ teheránskej polície. Pod jeho vedením bol policajný zbor zodpovedný za vyvíjanie mimosúdneho nátlaku na podozrivých počas zatýkania a vyšetrovacej väzby. Teheránska polícia sa v júni 2009 tiež podieľala na zásahu v internátoch Teheránskej univerzity, počas ktorého podľa komisie iránskeho parlamentu zranila polícia a milície Basídž viac ako 100 študentov. Do roku 2018 riaditeľ železničnej polície. 10.10.2011

35. AKHARIAN Hassan Pohlavie: muž Dozorca v bloku 1 väzenia Radžaišhar, Karadž do júla 2010. Viaceré bývalé zadržané osoby nahlásili, že používal mučenie a dával rozkazy, ktorými sa väzňom zabraňovalo prijať zdravotnú pomoc. Podľa záznamu jednej z osôb zadržaných v tomto väzení ju všetci dozorcovia tvrdo bili, a to s plným vedomím Akhariana. Existuje tiež aspoň jeden nahlásený prípad zlého zaobchádzania a úmrtia zadržaného, Mohsena Beikvanda, pod Akharianovým dozorom. Beikvand zomrel v septembri 2010. Podľa dôveryhodných tvrdení iných väzňov bol zabitý na príkaz Hassana Akhariana. 10.10.2011

36. AVAEE Seyyed Ali-Reza (alias AVAEE Seyyed Alireza, AVAIE Alireza) miesto nar.: Dezfúl (Irán) dátum nar.: 20.5.1956 Pohlavie: muž Minister spravodlivosti. Bývalý riaditeľ špeciálneho vyšetrovacieho úradu. Do júla 2016 námestník ministra vnútra a riaditeľ verejného registra. Od apríla 2014 poradca disciplinárneho súdu pre sudcov. Bývalý predseda teheránskeho sudcovského zboru. Ako predseda teheránskeho sudcovského zboru zodpovedá za porušovanie ľudských práv, svojvoľné zatýkanie, odopieranie práv väzňom a vysoký počet popráv. 10.10.2011

37. BANESHI Jaber Pohlavie: muž Riaditeľ úseku 22 odvolacieho súdu v Šíráze od novembra 2011. Do októbra 2011 prokurátor v Šíráze. Prokurátor v prípade bombového útoku v Šíráze v roku 2008, ktorý režim využil, aby na smrť odsúdil aj osoby, ktoré do neho neboli zapojené. Obžaloval príslušníkov menšín zo zločinov, za ktoré je možné uložiť trest smrti a iné vysoké tresty, a to spôsobom, ktorý okrem iného predstavoval porušenie ich ľudského práva na spravodlivé súdne konanie a práva nebyť vystavený svojvoľnému zatýkaniu. 10.10.2011

38. FIRUZABADI Maj-Gen Dr Seyyed Hasan (alias: FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan) miesto nar.: Mašhad dátum nar.: 3.2.1951 Pohlavie: muž Ako náčelník štábu Iránskych ozbrojených síl (1989 – 2016) bol najvyšším vojenským veliteľom zodpovedným za riadenie všetkých vojenských divízií a politík vrátane Zboru islamských revolučných gárd (IRGC) a polície. V roku 2009 ozbrojené sily pod jeho formálnym velením stáli za násilným potlačením pokojných protestov, ako aj za masovým zadržiavaním. V súčasnosti vojenský poradca najvyššieho vodcu a člen Najvyššej národnej bezpečnostnej rady (SNSC) a Zhromaždenia pre obranu štátnych záujmov. 10.10.2011

39. GANJI Mostafa Barzegar Pohlavie: muž Od júna 2020 generálny riaditeľ Inšpekcie pre kontrolu a hodnotenie výkonnosti súdov. Bývalý generálny prokurátor v meste Kom (2008 – 2017) a bývalý riaditeľ generálneho riaditeľstva pre väznice. Bol zodpovedný za svojvoľné zadržiavanie desiatok páchateľov v Kome a zlé zaobchádzanie s nimi. Bol spoluzodpovedný za závažné porušovanie práva na riadny proces, čím prispel k nadmernému a zvyšujúcemu sa využívaniu trestu smrti a prudkému nárastu popráv v rokoch 2009/2010. 10.10.2011

40. HABIBI Mohammad Reza Pohlavie: muž Predseda súdu v Isfaháne. Bývalý generálny prokurátor v Isfaháne. Bývalý vedúci úradu ministerstva spravodlivosti v meste Jazd. Bývalý zástupca prokurátora v Isfaháne. Podieľal sa na súdnych konaniach, v rámci ktorých sa obvineným odoprel spravodlivý proces – ako napríklad v prípade Abdolláha Fathího, ktorý bol v máji 2011 popravený po tom, čo Habibi počas súdneho konania v marci 2010 ignoroval jeho právo na vypočutie, ako aj problémy súvisiace s duševným zdravím. Bol preto spoluzodpovedný za závažné porušovanie práva na riadny proces, čím prispel k prudkému nárastu popráv v roku 2011. 10.10.2011

41. HEJAZI Mohammad miesto nar.: Ispahán (Irán) dátum nar.: 1956 Pohlavie: muž Zástupca veliteľa jednotky Kuds v rámci IRGC od roku 2020 v dôsledku reorganizácie jej velenia po zabití generála Kásema Solejmáního. Ako generál IRGC zohrával kľúčovú úlohu pri zastrašovaní a vyhrážaní sa „nepriateľom“ Iránu. Bývalý veliteľ sarollahského Zboru islamských revolučných gárd (IRGC) v Teheráne a bývalý veliteľ basídžských síl, zohrával ústrednú úlohu v povolebnom zásahu proti demonštrantom v roku 2009. 10.10.2011

43. JAVANI Yadollah Pohlavie: muž Zástupca veliteľa IRGC pre politické záležitosti. Mnohokrát sa pokúšal potlačiť slobodu slova a slobodný prejav prostredníctvom svojich verejných vyjadrení, v ktorých podporoval zatýkanie a trestanie demonštrantov a disidentov. Bol jedným z prvých vysokých dôstojníkov, ktorí v roku 2009 požadovali zadržanie Musávího, Karrúbiho a Chatámiho. Podporoval využívanie techník, ktoré sú v rozpore s právom na spravodlivé súdne konanie vrátane verejných priznaní, a pred začiatkom súdnych konaní zverejňoval obsahy výsluchov. Z dôkazov tiež vyplýva, že schvaľoval použitie násilia voči demonštrantom a ako člen štruktúr IRGC s veľkou pravdepodobnosťou vedel o používaní krutých metód výsluchu na vynútenie priznania. 10.10.2011

44. JAZAYERI Massoud Pohlavie: muž Hodnosť: brigádny generál Od apríla 2018 poradca spoločného náčelníka štábu iránskych ozbrojených síl pre oblasť kultúry. V rámci spoločného vojenského personálu iránskych ozbrojených síl bol zástupcom náčelníka štábu kultúrnych a mediálnych záležitostí (alias hlavný štáb pre informačné záležitosti obrany štátu). Ako zástupca náčelníka štábu sa aktívne podieľal na represiách voči protestom v roku 2009. V rozhovore v novinách Kajhán varoval, že mnohí protestujúci v Iráne i mimo neho boli identifikovaní a že v náležitom čase dôjde k vysporiadaniu s nimi. Otvorene vyzval na represie voči zahraničným masmédiám a iránskej opozícii. V roku 2010 požadoval, aby vláda schválila prísnejší zákon proti Iračanom, ktorí spolupracujú so zdrojmi zahraničných médií. 10.10.2011

45. JOKAR Mohammad Saleh miesto nar.: Jazd (Irán) dátum nar.: 1957 Pohlavie: muž Poslanec parlamentu za provinciu Jazd. Bývalý zástupca revolučných gárd pre parlamentné záležitosti. V rokoch 2011 – 2016 poslanec za provinciu Jazd a člen parlamentného výboru pre národnú bezpečnosť a zahraničnú politiku. Bývalý veliteľ študentských basídžskych síl. V tejto funkcii sa aktívne podieľal na potláčaní protestov a indoktrinácii detí a mladých ľudí s cieľom pokračovať v potláčaní slobody slova a disentu. Ako člen parlamentného výboru pre národnú bezpečnosť a zahraničnú politiku verejne podporoval potláčanie opozície voči vláde. 10.10.2011

46. KAMALIAN Behrouz (alias Hackers Brain, Behrooz_Ice) miesto nar.: Teherán (Irán) dátum nar.: 1983 Pohlavie: muž Vedúci kybernetickej skupiny „Ášíáneh“ prepojenej s iránskym režimom. Skupina „Ášíáneh“ pre oblasť digitálnej bezpečnosti, ktorú založil Behrouz Kamalian, je zodpovedná za intenzívne počítačové útoky proti domácim odporcom a reformátorom, ako aj zahraničným inštitúciám. Práca Kamalianovej skupiny „Ášíáneh“ pomohla režimu zasahovať proti opozícii, pričom došlo k početným závažným porušeniam ľudských práv v roku 2009. Kamalian aj kybernetická skupina „Ášíáneh“ pokračovali vo svojich činnostiach aspoň do januára 2020. 10.10.2011

47. KHALILOLLAHI Moussa (alias KHALILOLLAHI Mousa, ELAHI Mousa Khalil) miesto nar.: Tabríz (Irán) dátum nar.: 1963 Pohlavie: muž Prokurátor v Tabrízi od roku 2010 do roku 2019. Podieľal sa na prípade Sakíneh Mohammadí-Áštíáníovej a je spoluzodpovedný za závažné porušovanie práva na riadny proces. 10.10.2011

48. MAHSOULI Sadeq (alias MAHSULI Sadeq) miesto nar.: Oroumieh (Irán) dátum nar.: 1959/1960 Pohlavie: muž Zástupca generálneho tajomníka Frontu islamskej stability (Páídárí Front). Bývalý poradca bývalého prezidenta Mahmúda Ahmadínežáda, bývalý člen Zhromaždenia pre obranu štátnych záujmov a bývalý podpredseda Frontu vytrvalosti. Minister sociálnych vecí a sociálneho zabezpečenia v období rokov 2009 až 2011. Minister vnútra do augusta 2009. Ako minister vnútra mal právomoc nad všetkými policajnými silami, bezpečnostnými agentmi ministerstva vnútra a neuniformovanými agentmi. Tieto sily boli pod jeho velením zodpovedné za útoky na internáty Teheránskej univerzity 14. júna 2009 a mučenie študentov v suteréne ministerstva (známe štvrté podzemné podlažie). Ďalší demonštranti boli vážne týraní v detenčnom centre Kahrízak, ktoré riadila polícia pod velením Mahsouliho. 10.10.2011

49. MALEKI Mojtaba Pohlavie: muž Zástupca vedúceho ministerstva spravodlivosti v provincii Chorasán Razav. Bývalý prokurátor v Kermanšahu. Prispel k vysokému počtu odsúdení na trest smrti v Iráne, okrem iného bol prokurátorom v prípadoch siedmich väzňov usvedčených z obchodovania s drogami, ktorí boli obesení v ten istý deň 3. januára 2010 v hlavnom väzení Kermanšahu. 10.10.2011

50. OMIDI Mehrdad (alias: Reza; OMIDI Reza) Pohlavie: muž Riaditeľ policajnej sekcie VI, vyšetrovacie oddelenie. Bývalý riaditeľ spravodajskej služby v rámci iránskej polície. Bývalý riaditeľ jednotky iránskej polície pre počítačovú trestnú činnosť. Bol zodpovedný za tisícky vyšetrovaní a obžalovaní reformátorov a odporcov politického režimu, ktorí používajú internet. Zodpovedá tak za vážne porušovanie ľudských práv pri represiách voči osobám, ktoré sa stavali na obranu svojich legitímnych práv vrátane slobody prejavu v rámci tzv. zeleného hnutia v roku 2009 a po ňom. 10.10.2011

51. SALARKIA Mahmoud Pohlavie: muž Bývalý riaditeľ teheránskeho futbalového klubu „Persepolis“ Bývalý vedúci komisie mesta Teherán pre naftu a dopravu. Zástupca generálneho prokurátora Teheránu pre väzenské záležitosti počas zásahu proti demonštráciám v roku 2009. Ako zástupca generálneho prokurátora Teheránu pre väzenské záležitosti bol priamo zodpovedný za vydanie mnohých zatýkacích rozkazov voči nevinným a pokojným demonštrantom a aktivistom. Z mnohých správ obhajcov ľudských práv je zrejmé, že skoro všetky tieto uväznené osoby boli na základe jeho pokynu rôznu dobu bez obvinenia zadržiavané v izolácii bez možnosti kontaktovať advokáta alebo rodinných príslušníkov, a to často v podmienkach podobných nútenému zmiznutiu. Ich rodiny často neboli o zatknutí informované. V súčasnosti pracuje ako právnik. 10.10.2011

52. KHODAEI SOURI Hojatollah miesto nar.: Selseleh (Irán) dátum nar.: 1964 Pohlavie: muž Člen výboru národnej bezpečnostnej a zahraničnej politiky. Poslanec parlamentu za provinciu Lorestan. Člen parlamentnej komisie pre zahraničnú a bezpečnostnú politiku. Do roku 2012 riaditeľ väznice Evin. Vo väznici Evin dochádzalo pod jeho vedením bežne k mučeniu. V bloku 209 boli zadržiavaní mnohí aktivisti za pokojné protivládne aktivity. 10.10.2011

53. TALA Hossein (alias TALA Hosseyn) miesto nar.: Teherán (Irán) dátum nar.: 1969 Pohlavie: muž Starosta mesta Eslámšahr. Bývalý poslanec iránskeho parlamentu. Do septembra 2010 generálny guvernér („Farmándár“) provincie Teherán, zodpovedný za zásah policajných síl a teda potláčanie demonštrácií. Za úlohu, ktorú zohral v represiách po voľbách, dostal v decembri 2010 ocenenie. 10.10.2011

54. TAMADDON Morteza (alias TAMADON Morteza) miesto nar.: Šahrkord-Isfahán (Irán) dátum nar.: 1959 Pohlavie: muž Bývalý predseda teheránskej provinčnej rady pre verejnú bezpečnosť. Bývalý generálny guvernér Teheránskej provincie za IRGC. V rámci výkonu funkcie guvernéra a vedúceho teheránskej provinčnej rady pre verejnú bezpečnosť niesol celkovú zodpovednosť za všetky represívne aktivity IRGC v Teheránskej provincii vrátane zákrokov počas politických protestov od júna 2009. V súčasnosti člen univerzitnej rady na Technologickej univerzite Chawádža Nasíraddína Túsího. 10.10.2011

55. ZEBHI Hossein Pohlavie: muž Prvý zástupca poradcu sudcovského zboru a sudca Najvyššieho súdu. Zástupca generálneho prokurátora Iránu (2007 – 2015). V tejto funkcii zodpovedal za súdne prípady, ktoré nasledovali po povolebných protestoch v roku 2009, a pri ktorých sa postupovalo v rozpore s ľudskými právami. V tejto funkcii tiež schvaľoval nadmerné tresty za trestné činy súvisiace s drogami. 10.10.2011

56. BAHRAMI Mohammad-Kazem Pohlavie: muž Predseda správneho súdu. Ako najvyšší predstaviteľ súdnej moci v rámci ozbrojených síl sa podieľal na represiách voči pokojným demonštrantom v roku 2009. 10.10.2011

57. HAJMOHAM-MADI Aziz (alias Aziz Hajmohammadi, Noorollah Azizmohammadi) miesto nar.: Teherán (Irán) dátum nar.: 1948 Pohlavie: muž Sudca trestného súdu Teheránskej provincie. Pôsobí v justícii od roku 1971 a podieľal sa na viacerých súdnych procesoch s demonštrantmi, konkrétne s Abdulom-Rezom Ghanbarim, učiteľom zadržaným v januári 2010 a odsúdeným na trest smrti za jeho politickú činnosť. 10.10.2011

58. BAGHERI Mohammad-Bagher Pohlavie: muž Sudca Najvyššieho súdu od decembra 2015. Bývalý podpredseda súdnej správy provincie Južného Khorasanu funkčne zodpovedný za predchádzanie trestnej činnosti. Okrem 140 popráv vykonaných v období od marca 2010 do marca 2011, ktoré Bagheri priznal v júni 2011, sa v tomto období a v tejto provincii vraj vykonalo ďalších 100 popráv, pričom o nich neboli informovaní ani rodinní príslušníci ani obhajcovia popravených. Bol preto spoluzodpovedný za závažné porušovanie práva na riadny proces, čím prispel k vysokému počtu odsúdení na trest smrti. 10.10.2011

59. BAKHTIARI Seyyed Morteza miesto nar.: Mašhad (Irán) dátum nar.: 1952 Pohlavie: muž Predseda dobročinnej nadácie imáma Chomejního (od júla 2019). Zástupca správcu svätyne imáma Rezu. Bývalý úradník špeciálneho správneho súdu. V rokoch 2009 až 2013 minister spravodlivosti. Počas výkonu jeho funkcie ministra spravodlivosti podmienky vo väzniciach v Iráne klesli výrazne pod akceptované medzinárodné normy a rozmohlo sa zlé zaobchádzanie s väzňami. Okrem toho zohrával kľúčovú úlohu v zastrašovaní a prenasledovaní iránskej diaspóry tým, že informoval o zriadení špeciálneho súdu, ktorý bude príslušný pre konania s Iráncami žijúcimi v zahraničí. Pod jeho vedením došlo aj k prudkému nárastu počtu popráv v Iráne vrátane tajných popráv, ktoré vláda neoznámila, a popráv za trestné činy súvisiace s drogami. 10.10.2011

60. HOSSEINI Dr. Mohammad (alias HOSSEYNI Dr. Seyyed Mohammad; Seyed, Sayyed a Sayyid) miesto nar.: Rafsandžán, Kermán (Irán) dátum nar.: 23.7.1961 Pohlavie: muž Poradca bývalého prezidenta Mahmúda Ahmadínežáda a hovorca politickej frakcie YEKTA, ktorá zastáva tvrdú líniu. Minister kultúry a islamskej cesty (2009 – 2013). Ako bývalý príslušník IRGC je spoluzodpovedný za represie voči novinárom. 10.10.2011

61. MOSLEHI Heydar (alias: MOSLEHI Heidar; MOSLEHI Haidar) miesto nar.: Isfahán (Irán) dátum nar.: 1956 Pohlavie: muž Zástupca Ideologicko-politického úradu veliteľa ozbrojených síl Iránu (od roku 2018). Bývalý poradca Najvyššej judikatúry v IRGC. Riaditeľ organizácie pre publikácie o úlohe duchovných vo vojne. Bývalý minister pre spravodajstvo (2009 – 2013). Ministerstvo pre spravodajstvo pokračovalo pod jeho vedením v praktikách rozsiahleho svojvoľného zadržiavania a prenasledovania demonštrantov a disidentov. Ministerstvo pre spravodajstvo spravuje blok 209 väznice Evín, kde sú za pokojné aktivity namierené proti vláde zadržiavaní mnohí aktivisti. Vyšetrovatelia z ministerstva pre spravodajstvo podrobovali väzňov z bloku 209 bitiu a duševnému a sexuálnemu zneužívaniu. 10.10.2011

62. ZARGHAMI Ezzatollah miesto nar.: Dezful (Irán) dátum nar.: 22. júla 1959 Pohlavie: muž Člen Najvyššej rady pre kybernetický priestor a Rady pre kultúrnu revolúciu. Do novembra 2014 riaditeľ vysielacej spoločnosti Iránskej republiky – IRIB). V rámci svojho pôsobenia v IRIB bol zodpovedný za všetky programové rozhodnutia. IRIB vysielala vynútené priznania zadržiavaných osôb a sériu zinscenovaných procesov v auguste 2009 a decembri 2011. Tieto sú jednoznačným porušením medzinárodných ustanovení o spravodlivom konaní a práve na spravodlivé konanie. 23.3.2012

63. TAGHIPOUR Reza miesto nar.: Marágeh (Irán) dátum nar.: 1957 Pohlavie: muž Poslanec 11. iránskeho parlamentu (za volebný obvod Teherán). Člen Najvyššej rady pre kybernetický priestor. Bývalý člen teheránskej mestskej rady. Bývalý minister informácií a komunikácie (2009 – 2012). Ako minister informácií bol jedným z najvyšších predstaviteľov zodpovedných za cenzúru a kontrolu internetu, ako aj všetkých druhov komunikácie (najmä mobilných telefónov). Počas výsluchov politických väzňov vyšetrovatelia používajú ich osobné údaje, e-mailové adresy a komunikáciu. Po prezidentských voľbách 2009 boli pri viacerých príležitostiach a počas pouličných demonštrácií prerušené mobilné telekomunikačné siete vrátane zasielania SMS, príjem signálu satelitných televízií bol rušený a pripojenie k internetu bolo na niektorých miestach prerušené alebo aspoň spomalené. 23.3.2012

64. KAZEMI Toraj Pohlavie: muž Náčelník divízie polície pre počítačovú trestnú činnosť v širšom Teheráne, ktorá je zaradená na zozname EÚ V tejto pozícii vyhlásil nábor vládnych hackerov s cieľom lepšie kontrolovať informácie na internete a na účely poškodzovania „škodlivých“ stránok. 23.3.2012

65. LARIJANI Sadeq miesto nar.: Nadžaf (Irak) dátum nar.: 1960 alebo august 1961 Pohlavie: muž Vymenovaný za predsedu Zhromaždenia pre obranu štátnych záujmov 29. decembra 2018. Bývalý predseda sudcovského zboru (2009 – 2019). Predseda sudcovského zboru musí schváliť každú „kisás“ (pomstu) a trest za „hudúd“ (trestné činy proti Bohu) a „ta’zírát“ (trestné činy proti štátu) a podpísať ich. To zahŕňa rozsudky ukladajúce tresty smrti, bičovanie a amputácie. V tejto súvislosti osobne podpísal viaceré rozsudky ukladajúce trest smrti, ktoré sú v rozpore s medzinárodnými normami, vrátane ukameňovania, popráv obesením, popráv mladistvých a verejných popráv, ako bola poprava väzňov obesením z mosta pred niekoľkými tisícami osôb. Prispel teda k vysokému počtu popráv. Umožnil tiež uloženie telesných trestov, ako napríklad amputácie a nakvapkanie kyseliny do očí odsúdených. Odkedy Sadeq Larijani nastúpil do funkcie, podstatne vzrástol počet svojvoľných zatknutí politických väzňov, obhajcov ľudských práv a príslušníkov menšín. Sadeq Larijani je tiež zodpovedný za systematické porušovanie práva na spravodlivé konanie v iránskom súdnictve. 23.3.2012

66. MIRHEJAZI Ali Pohlavie: muž Ako člen užšieho okruhu okolo najvyššieho vodcu je jedným z tých, ktorí sú zodpovední za určovanie opatrení na potláčanie protestov, ktoré sa uplatňujú od roku 2009, a je v spojení s osobami zodpovednými za potláčanie protestov. Bol zodpovedný aj za plánovanie potlačenia verejných nepokojov v decembri 2017/2018 a novembri 2019. 23.3.2012

67. SAEEDI Ali Pohlavie: muž Riaditeľ Úradu politickej ideológie najvyššieho vodcu. Bývalý zástupca najvyššieho vodcu v Revolučných gardách (1995 – 2020) po celoživotnej kariére v tejto vojenskej organizácii, a to konkrétne v ich spravodajskej službe. V tejto funkcii slúžil ako nenahraditeľný sprostredkovateľ príkazov medzi úradom najvyššieho vodcu a orgánmi útlaku Revolučných gárd. 23.3.2012

68. RAMIN Mohammad-Ali miesto nar.: Dezful (Irán) dátum nar.: 1954 Pohlavie: muž Generálny tajomník Svetovej nadácie pre holokaust, ktorá vznikla na medzinárodnej konferencii o preskúmaní celkového obrazu o holokauste v roku 2006, za ktorej organizáciu zodpovedal Ramin v mene iránskej vlády. Ako podpredseda vlády pre tlač bol do decembra 2013 hlavnou zodpovednou osobou za cenzúru a priamo zodpovedný za zrušenie viacerých pro-reformných novín (Etemad, Etemad-e Melli, Shargh atď.) a nezávislého zväzu novinárov, ako aj za zastrašovanie alebo zatýkanie novinárov. 23.3.2012

69. MORTAZAVI Seyyed Solat miesto nar.: Fársán, Čahármahál/Bachtíárí (juh) – (Irán) dátum nar.: 1967 Pohlavie: muž Od 16. septembra 2019 vedúci realitnej pobočky nadácie Mostazafán, ktorú riadi priamo najvyšší vodca Chomejní. Do novembra 2019 riaditeľ teheránskej pobočky nadácie Ástán Kods Razawí. Bývalý starosta druhého najväčšieho mesta Iránu Mašhad, v ktorom pravidelne dochádza k verejným popravám. Bývalý námestník ministra vnútra pre politické záležitosti vymenovaný v roku 2009. V tejto funkcii zodpovedal za riadenie útlaku osôb, ktoré vystupovali na obhajobu svojich legitímnych práv vrátane slobody prejavu. Neskôr vymenovaný za predsedu iránskej volebnej komisie pre parlamentné voľby v roku 2012 a prezidentské voľby v roku 2013. 23.3.2012

73. FARHADI Ali Pohlavie: muž Zástupca vedúceho inšpektorátu pre právne záležitosti a verejnú kontrolu na teheránskom ministerstve spravodlivosti. Bývalý prokurátor v Karadži. Zodpovedný za hrubé porušovanie ľudských práv vrátane súdnych procesov, v ktorých bol uložený trest smrti. Počas výkonu jeho funkcie prokurátora došlo v regióne Karadž k veľkému počtu popráv. 23.3.2012

74. REZVANMA-NESH Ali Pohlavie: muž Zástupca prokurátora provincie Karadž, región Alborz. Zodpovedný za hrubé porušovanie ľudských práv vrátane účasti na poprave mladistvého. 23.3.2012

75. RAMEZANI Gholamhossein Pohlavie: muž Od roku 2011 riaditeľ spravodajskej služby na ministerstve obrany; od novembra 2009 do marca 2011: veliteľ spravodajskej služby Revolučných gárd; od marca 2008 do novembra 2009: zástupca veliteľa spravodajskej služby Revolučných gárd; od apríla 2006 do marca 2008: riaditeľ pre ochranu a spravodajskú činnosť Revolučných gárd. Zapojený do potláčania slobody prejavu, okrem iného svojim prepojením s osobami zodpovednými za zatýkanie blogerov/novinárov v roku 2004, a údajne zapojený so potláčania protestov po voľbách v roku 2009. 23.3.2012

76. SADEGHI Mohamed Pohlavie: muž Plukovník a zástupca veliteľa technického a počítačového spravodajstva IRGC, zodpovedný za stredisko analýzy a boja proti organizovanému zločinu v rámci islamských revolučných gárd (Pasdaran). Zodpovedný za zatýkanie a mučenie blogerov/novinárov. 23.3.2012

77. JAFARI Reza dátum nar.: 1967 Pohlavie: muž Poradca disciplinárneho súdu pre sudcov od roku 2012. Člen „výboru na určovanie trestného webového obsahu“, orgánu zodpovedného za cenzúru webových lokalít a sociálnych médií. Od roku 2007 do roku 2012 riaditeľ špeciálneho útvaru na stíhanie počítačovej trestnej činnosti. Zodpovedný za potláčanie slobody prejavu, a to aj prostredníctvom zatýkania, zadržiavania a stíhania blogerov a novinárov. Osoby zatknuté na základe podozrenia z počítačovej trestnej činnosti boli vystavované zlému zaobchádzaniu a nespravodlivému súdnemu procesu. 23.3.2012

78. RESHTE-AHMADI Bahram Pohlavie: muž Sudca všeobecného súdu severného Teheránu. Bývalý dozorný úradník prokuratúry v Teheráne. Zástupca vedúceho úradu pre väzenské záležitosti Teheránskej provincie. Do roku 2013 zástupca prokurátora v Teheráne. Viedol stredisko vyšetrovania v Evine. Zodpovedný za odopieranie práv obhajcov ľudských práv a politických väzňov vrátane práva na návštevy a iných práv väzňov. 23.3.2012

79. RASHIDI AGHDAM Ali Ashraf Pohlavie: muž Bývalý riaditeľ väznice Evín (2012 – 2015). Počas jeho funkčného obdobia sa podmienky vo väznici zhoršili a v správach sa začalo spomínať zintenzívnenie zlého zaobchádzania s väzňami. V októbri 2012 deväť väzenkýň vyhlásilo protestnú hladovku na protest proti porušovaniu ich práv a násilnému zaobchádzaniu zo strany dozorcov. 12.3.2013

80. KIASATI Morteza Pohlavie: muž Sudca Revolučného súdu v Ahwaze, úsek 4, ktorý na smrť odsúdil týchto štyroch arabských politických väzňov: Taha Heidarian, Abbas Heidarian, Abd al-Rahman Heidarian (traja bratia) a Ali Sharifi. Zatkli ich, mučili a obesili bez toho, aby sa dodržali zásady riadneho procesu. Tieto prípady, ako i absencia riadneho procesu sa spomínali v správe osobitného spravodajcu OSN pre ľudské práva v Iráne z 13. septembra 2012 a v správe generálneho tajomníka OSN o Iráne z 22. augusta 2012. 12.3.2013

81. MOUSSAVI Seyed Mohammad Bagher Pohlavie: muž Sudca Revolučného súdu v Ahwaze, úsek 2, ktorý 17. marca 2012 na smrť odsúdil za „činnosť namierenú proti národnej bezpečnosti“ a „nepriateľstvo voči Bohu“ týchto päť Arabov z oblasti Ahwaz: Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka, Sayed Mokhtar Alboshoka. Najvyšší súd Iránu tieto rozsudky potvrdil 9. januára 2013. Týchto päť mužov držali rok vo väzbe bez obvinenia, mučili ich a odsúdili bez riadneho procesu. 12.3.2013

82. SARAFRAZ Mohammad (Dr.) (alias Haj-agha Sarafraz) miesto nar.: Teherán (Irán) dátum nar.: okolo 1963 miesto pobytu: Teherán Pohlavie: muž Bývalý člen Najvyššej rady pre kybernetický priestor. Bývalý riaditeľ vysielacej spoločnosti Iránskej islamskej republiky – IRIB (2014 – 2016). Bývalý riaditeľ svetovej služby IRIB a Press TV, zodpovedný za všetky programové rozhodnutia. Úzko spätý s aparátom štátnej bezpečnosti. Pod jeho vedením Press TV a IRIB spolupracovali s iránskymi bezpečnostnými službami a prokurátormi na vysielaní vynútených priznaní väzňov vrátane priznania iránsko-kanadského novinára a filmára Maziara Bahariho v týždenníku Iran Today. Nezávislý regulátor v oblasti vysielania OFCOM udelil Press TV v Spojenom kráľovstve pokutu 100 000 GBP za to, že v roku 2011 odvysielala Bahariho priznanie, ktoré sa natočilo pod nátlakom vo väzení. Safaraz sa preto spája s porušovaním práva na riadny proces a spravodlivé súdne konanie. 12.3.2013

83. JAFARI Asadollah Pohlavie: muž Jafari vo funkcii prokurátora provincie Mazandaran odporúčal vyniesť trest smrti v prípadoch, v ktorých viedol žalobu, čo viedlo k vysokému počtu popráv, a to aj verejných, a za okolností, v ktorých je takýto trest v rozpore s medzinárodnými ľudskými právami, napríklad ak ide o neúmerný a nadmerný trest. Jafari je tiež zodpovedný za nelegálne zatýkanie a porušovanie práv zadržaných príslušníkov bahájskej menšiny, a to od počiatočného zatknutia až po ich zadržiavanie v samoväzbe v detenčnom centre spravodajských služieb. 12.3.2013

84. EMADI Hamid Reza (alias Hamidreza Emadi) miesto nar.: Hamedán (Irán) dátum nar.: okolo 1973 miesto pobytu: Teherán miesto výkonu práce: centrála Press TV, Teherán Pohlavie: muž Riaditeľ Press TV Newsroom. Bývalý vyšší producent Press TV. Zodpovedný za produkciu a vysielanie vynútených priznaní zadržaných osôb vrátane novinárov, politických aktivistov a osôb patriacich ku kurdskej a arabskej menšine, ktoré predstavujú porušenie medzinárodne uznávaných práv na spravodlivé súdne konanie a riadny proces. Nezávislý regulátor v oblasti vysielania OFCOM udelil Press TV v Spojenom kráľovstve pokutu 100 000 GPB za to, že v roku 2011 odvysielala priznanie iránsko-kanadského novinára a filmára Maziara Bahariho, ktoré sa natočilo pod nátlakom vo väzení. MVO hlásili ďalšie prípady vynútených priznaní, ktoré Press TV vysielala. Emadi sa preto spája s porušovaním práva na riadny proces a spravodlivé súdne konanie. 12.3.2013

85. HAMLBAR Rahim Pohlavie: muž Sudca revolučného súdu v Tabrize, úsek 1. Zodpovedný za vysoké tresty pre príslušníkov etnickej menšiny Azeri a aktivistov za práva robotníkov; obvinil ich zo špionáže, prečinov voči národnej bezpečnosti, propagandy proti iránskemu režimu a urážky iránskeho vodcu. Známy prípad sa týkal 20 dobrovoľných humanitárnych pracovníkov, ktorých odsúdil na trest odňatia slobody za to, že sa po zemetrasení v Iráne v auguste 2012, pokúšali pomáhať obetiam. Podľa rozhodnutia súdu boli títo dobrovoľníci vinní z „kolektívnej spolupráce a konšpirácie s cieľom spáchať zločiny proti národnej bezpečnosti“. 12.3.2013

86. MUSAVI-TABAR Seyyed Reza miesto nar.: Džahrom (Irán) dátum nar.: 1964 Pohlavie: muž Bývalý náčelník revolučnej prokuratúry v Širáze. Zodpovedný za nelegálne zatýkanie politických aktivistov, novinárov, obhajcov ľudských práv, vyznávačov bahájskej viery a väzňov svedomia a za zlé zaobchádzanie s nimi: boli vystavení zastrašovaniu, mučeniu, výsluchom a bol im odopretý prístup k právnemu zástupcovi, ako aj riadny proces. Musavi-Tabar podpisoval súdne príkazy v smutne známom detenčnom centre č. 100 (mužské väzenie), a to aj vrátane príkazu zadržiavať Rahá Sábetovú, vyznávačku bahájskej viery, tri roky v samoväzbe. 12.3.2013

87. KHORAMABADI Abdolsamad Pohlavie: muž Zástupca riaditeľa pre súdny dohľad (od 13. októbra 2018). Abdolsamad Khoramabadi je náčelník „Komisie pre vyšetrovanie kriminálneho obsahu“, vládnej organizácie, ktorá má na starosti cenzúru online a počítačovú trestnú činnosť. Pod jeho vedením Komisia zadefinovala „počítačovú trestnú činnosť“ prostredníctvom vágnych kategórií, ktoré kriminalizujú vytváranie a zverejňovanie obsahu, ktorý režim považuje za nevhodný. Od septembra 2012 bol zodpovedný za potláčanie a zablokovanie početných opozičných stránok, elektronických novín, blogov, stránok MVO a tiež stránok Google a Gmail. Spolu s komisiou aktívne prispel k smrti blogera Sattára Beheštího vo väzbe v novembri 2012. Teda komisia, na čele ktorej stál, je priamo zodpovedná za systematické porušovanie ľudských práv a to najmä prostredníctvom zákazu internetových stránok a filtrovania ich obsahu pre verejnosť a niekedy tiež prostredníctvom kompletného zneprístupnenia internetu. 12.3.2013

88. SOLEIMANI Gholamreza miesto nar.: Farsan (Irán) dátum nar.: 1343 (kalendár Hijri), 1964 alebo 1965 (gregoriánsky kalendár) štátna príslušnosť: iránska pohlavie: muž pozícia: vedúci organizácie Basídž Zboru islamských revolučných gárd (IRGC) Gholamreza Soleimani je vedúci organizácie Basídž. Organizácia Basídž použila smrtiacu silu na potlačenie protestov v Iráne v novembri 2019, čo v mnohých mestách v celej krajine spôsobilo smrť a zranenia neozbrojených demonštrantov a iných civilistov. Gholamreza Soleimani ako vedúci organizácie Basídž nesie zodpovednosť za násilné potláčanie protestov a vážne porušovanie ľudských práv v Iráne. 12.4.2021

89. SALAMI Hossein (alias SALAMI Hussain) miesto nar.: Vaneshan, Golpayegan (Irán) dátum nar.: 1339 (kalendár Hijri), 1960 alebo 1961 (gregoriánsky kalendár) štátna príslušnosť: iránska pohlavie: muž pozícia: hlavný veliteľ Zboru islamských revolučných gárd (IRGC) hodnosť: generálmajor Hossein Salami je od apríla 2019 hlavným veliteľom IRGC, ktorý zahŕňa milície Basídž, a členom Národnej bezpečnostnej rady. Regulárne sily IRGC a milície Basídž použili smrtiacu silu na potlačenie protestov v Iráne v novembri 2019, čo v mnohých mestách v celej krajine spôsobilo smrť a zranenia neozbrojených demonštrantov a iných civilistov. Hossein Salami sa ako člen Národnej bezpečnostnej rady zúčastnil na zasadnutiach, výsledkom ktorých bolo vydanie príkazov na použitie smrtiacej sily na potlačenie protestov v novembri 2019. Hossein Salami preto nesie zodpovednosť za závažné porušovanie ľudských práv v Iráne. 12.4.2021

90. KARAMI Hassan štátna príslušnosť: iránska pohlavie: muž pozícia: veliteľ špeciálnych jednotiek iránskych policajných síl Hassan Karami je veliteľom špeciálnych jednotiek iránskych policajných síl. Špeciálne jednotky použili smrtiacu silu na potlačenie protestov v Iráne v novembri 2019, čo v mnohých mestách v celej krajine spôsobilo smrť a zranenia neozbrojených demonštrantov a iných civilistov. Hassan Karami ako veliteľ špeciálnych jednotiek, ktoré spôsobili smrť a zranenia neozbrojených demonštrantov a iných civilistov, nesie zodpovednosť za závažné porušovanie ľudských práv v Iráne. 12.4.2021

91. PAKPOUR Mohammad (alias PAKPUR Mohammad) miesto nar.: Arak, Irán dátum nar.: 1340 (kalendár Hijri), 1961 (gregoriánsky kalendár) štátna príslušnosť: iránska pohlavie: muž pozícia: hlavný veliteľ pozemných síl Zboru islamských revolučných gárd (IRGC) hodnosť: brigádny generál Mohammad Pakpour je od marca 2010 hlavným veliteľom pozemných síl IRGC. Pozemné sily IRGC použili smrtiacu silu na potlačenie protestov v Iráne v novembri 2019, čo v mnohých mestách v celej krajine spôsobilo smrť a zranenia neozbrojených demonštrantov a iných civilistov. Ako hlavný veliteľ pozemných síl IRGC, ktoré použili smrtiacu silu proti neozbrojeným demonštrantom a iným civilistom, nesie Mohammad Pakpour zodpovednosť za závažné porušovanie ľudských práv v Iráne. 12.4.2021

92. ASHTARI Hossein miesto nar.: Isfahan (alias Esfahan, Ispahan) štátna príslušnosť: iránska pohlavie: muž pozícia: hlavný veliteľ iránskych policajných síl Hossein Ashtari je od marca 2015 hlavným veliteľom iránskych policajných síl a členom Národnej bezpečnostnej rady. Policajné sily zahŕňajú jednotky Emdad a špeciálne jednotky. Bežné policajné sily Iránu, jednotky Emdad a špeciálne jednotky použili smrtiacu silu na potlačenie protestov v Iráne v novembri 2019, čo v mnohých mestách v celej krajine spôsobilo smrť a zranenia neozbrojených demonštrantov a iných civilistov. Hossein Ashtari sa ako člen Národnej bezpečnostnej rady zúčastnil na zasadnutiach, výsledkom ktorých bolo vydanie príkazov na použitie smrtiacej sily na potlačenie protestov v novembri 2019. Hossein Ashtari preto nesie zodpovednosť za závažné porušovanie ľudských práv v Iráne. 12.4.2021

93. ZIAEI Gholamreza pohlavie: muž pozícia: bývalý riaditeľ väznice Evin; bývalý riaditeľ iných detenčných centier Gholamreza Ziaei bol riaditeľom väznice Evin v období od júla 2019 do júna 2020, v ktorej sa už aj tak prísne podmienky pre zadržiavané osoby počas jeho funkčného obdobia ešte viac zhoršili. Väzenkyniam sa odopieral telefonický kontakt s ich deťmi. Politickým väzňom sa odopierali týždenné návštevy príbuzných, ktoré boli povolené len každé dva mesiace. Počas protestov v roku 2009 bol Ziaei zodpovedný za detenčné centrum Kahrizak, kde zomrelo na následky mučenia najmenej päť zadržaných osôb, ktoré boli zatknuté v súvislosti s masovými pouličnými protestmi v Teheráne v roku 2009. Pred tým, čo sa stal Ziaei riaditeľom väznice Evin v Teheráne, bol v rokoch 2017 až 2019 riaditeľom väznice Radžáí Šahr v Karaj na západ od Teheránu, kde došlo k početným protestom politických väzňov proti zneužívaniu a neľudským životným podmienkam. 12.4.2021

94. SHAHVARPOUR Hassan miesto nar.: Safi Abad, južne od Dezfulu, Khuzestan (Irán) pohlavie: muž číslo cestovného pasu: 2001624001 (národné identifikačné číslo) pozícia: veliteľ Zboru islamských revolučných gárd (IRGC) pre zbor Valí Asr v provincii Khuzestan hodnosť: brigádny generál Ako veliteľ IRGC v Khuzestane od roku 2009 je Hassan Shahvarpour zodpovedný za velenie silám, ktoré použili guľomety proti demonštrantom a iným civilistom v meste Mahšahr počas protestov v novembri 2019. Pod jeho velením zabil IRGC 148 ľudí intenzívnou guľometnou paľbou z obrnených vozidiel, ktorými obkľúčili demonštrantov na úteku, ktorí sa skrývali v neďalekých močiaroch. 12.4.2021